|  |  |  |  |  |  |  |
| --- | --- | --- | --- | --- | --- | --- |
| Ime razstave: | **Liberec 2022** |  |  |  |  |  |
| Rang razstave: | FEPA |  |  |  |  |  |
| Kraj in država: | Liberec, Češka |  |  |  |  |  |
| Datum: | 13. do 16. oktober 2022 |  |  |  |  |  |
| Komisar: | Bojan Bračič |  |  |  |  |  |
|  |  | **Št. strani** | **Razred** | **Točke** | **Medalja** | **Član FD** |
|  |  | *Pages* | *Class* | *Points* | *Medal* | *Member* |
| **Razstavljavec** | **Naslov eksponata** |  |  |  |  |  |
|  |  |  |  |  |  |  |
| Boštjan PETAUER | Charity Overprints on Bosnia and Herzegovina Definitive Stamps 1914-1917 | 83 | TR | 83 | V | LJ |
| Branko MORENČIČ | From Independence to Euro | 80 |  | 70 | S | NG |
| Alojz TOMC | Principality of Monaco at the Beginning of the 20th Century | 80 | PP | 87 | LV | NM |
| Boštjan PETAUER | Bosnia SHS Postal Rates 1918-1921 | 16 | PH | 80 | / | LJ |
| Rok LAMPE | Sokols in Philately |  | LIT | 72 | S | MB |
|  |  |  |  |  |  |  |

**Splošna ocena komisarja**

Razstava je bila postavljena v hotelu Babilon, v katerem smo tudi prenočevali. Zaradi velike razsežnosti hotela, v katerem je tudi kopališče in otroško igrišče, je bila otežena orientacija, kar je pomenilo dosti iskanja ustreznih prostorov. Poleg evropske razstave je bil postavljen tudi Polarni salon, kot ga poimenujejo zbiralci pošiljk, povezanih s različnimi odpravami in raziskovanji polarnih predelov, ki je bil v ločenem prostoru. V poseben prostoru so bili eksponati v šampionskem razredu, posebej so bili prostori za komisarje in sodnike. Čeprav je bilo vse v isti stavbi, je bilo zaradi opisanega kar dosti »sprehajanja«. Sicer so bili pogoji za delo komisarjev in sodnikov dobri, predaja in prevzem eksponatov sta tekla gladko. Na razstavišču je bilo skoraj ves čas dosti obiskovalcev, trgovski del pa je bil bolj skromen. Poleg češke in nemške pošte je bilo le štiri ali pet trgovcev; starejše čehoslovaške znamke je prodajal samo eden, pa še to v zelo omejenem izboru. Na stojnici češke pošte je znamk, ki sta izšli ob razstavi, zmanjkalo že dan pred zaključkom razstave. Kupil sem jih kasneje na glavni pošti v Pragi.

Na povabilo organizatorjev sem na razstavi sodeloval tudi kot sodnik, zaradi tega nekaterih dolžnosti komisarja nisem mogel v celoti opraviti. Slovenski eksponati so bili korektno ocenjeni, posebna pohvala gre eksponatu v kategoriji razglednic. Tiskanih zaključnih poročil z rezultati je bilo le »za vzorec«, razstavljavci jih niso dobili. Rezultati so na spletni strani [www.liberec2022.eu](http://www.liberec2022.eu)

FZS je za posebno nagrado podarila zadnje čase že ustaljeno darilo, panjsko končnico.